7. ΒΑΣΙΛΙΚΟΝ ΔΙΑΤΑΓΜΑ της 19 Φεβρ./7 Μαρτ. 1959 Περί καθορισμού των όρων της συσκευασίας της δια ξυλοκιβωτίων εξαγομένης Κορινθιακής σταφίδος. Έχοντες υπ’ όψιν 1) το άρθρ. 50 του από 30.11.1955 Β.Δ/τος «περί κωδικοποιήσεως των περί προστασίας της Κορινθιακής σταφίδος και περί Αυτονόμου Σταφιδικού Οργανισμού διατάξεων», 2)τα από 4.4.58 και 4.6.58 πρακτικά της συσταθείσης, δυνάμει της υπ’ αριθ. 30476/57 αποφάσεως του επί του Εμπορίου Υπουργού  11.Ε.ζ.2 Εξαγωγή σταφίδας Εξαγωγή σταφίδας 11.Ε.ζ.3-7 Επιτροπής μελέτης του θέματος επιλογής των καλυτέρων μέσων συσκευασίας της εξαγομένης Κορινθιακής σταφίδος, 3)την υπ’ αριθ. 61/58 γνωμοδότησιν του Α.Σ.Ο. ως και την υπ’ αριθ. 32/59 γνωμοδότησιν του Συμβουλίου Επικρατείας, προτάσει των επί του Εμπορίου και Γεωργίας Υπουργών, απεφασίσαμεν και διατάσσομεν: Άρθρ.1.-1.Η εξαγωγή εις το εξωτερικόν Κορινθιακής σταφίδος συσκευασμένης χύμα εντός ξυλίνων κιβωτίων επιτρέπεται από της σταφιδικής χρήσεως 1959-1960 εφ’ όσον πληρούνται οι κάτωθι όροι: α)Η προς κατασκευήν των κιβωτίων χρησιμοποιουμένη ξυλεία δέον απαραιτήτως να είναι λευκή, ξηρά και άοσμος. β)«Αι διαστάσεις των τεμαχίων εκ των οποίων θα απαρτισθούν τα τεταρτοκιβώτια, ογδοοκιβώτια και τα δεκαπεντάκιλα κιβώτια δέον να είναι αι κάτωθι κατ’ ελάχιστον όριον:                                                     Τεταρτοκιβώτιον Βάσις-Κάλυμμα                        496Χ260Χ8 Μ/Μ Πλευραί                                     496Χ230Χ9 Μ/Μ Κεφαλαί                                    242Χ230Χ14Μ/Μ                                                       Ογδοοκιβώτιον Βάσις-Κάλυμμα                         395Χ175Χ8 Μ/Μ Πλευραί                                     395Χ158Χ8 Μ/Μ Κεφαλαί                                   257Χ 158Χ12Μ/Μ                                       Δεκαπεντάκιλον κιβώτιον Βάσις-Κάλυμμα                         410Χ275Χ8Μ/Μ Πλευραί                                     410Χ175Χ8 Μ/Μ Κεφαλαί                                  260Χ175Χ12Μ/Μ» Το εδάφ. β΄ αντικατεστάθη ως άνω διά του Β.Δ. 226 της 31 Μαρτ./29 Απρ. 1964 (ΦΕΚ Α΄ 71). γ)Τα τεμάχια δέον να είναι ισόπαχα, άνευ κυρτώσεων (σκεβρώματος) πλανισμένα απαραιτήτως κατά την μίαν πλευράν (εσωτερικήν) και ψιλοπριονισμένα τουλάχιστον κατά την ετέραν (εξωτερικήν), πλην των καλυμμάτων άτινα δέον απαραιτήτως να είναι καλώς πλανισμένα εξ αμφοτέρων των πλευρών. δ)Αι κεφαλαί των κιβωτίων δέον να είναι ακέραιαι (μονοκόμματοι) εκ των πλευρών το ένα ακέραιον, το δε έτερον πλευρόν και η βάσις δύνανται να είναι σύνθετα εκ δύο μόνον τεμαχίων καλώς εφηρμοσμένων μεταξύ των ραπτοσυγκεκολλημένων ή συνδεδεμένων δια μεταλλικών κυματοειδών συνδετήρων. ε)Το κάλυμμα να είναι ακέραιον (μονοκόμματο). ς)Άπαντα τα τεμάχια δέον να μη εμφανίζωσι οπάς εκ πτώσεως ρόζων, ούτε να φέρωσι χαλαρούς ρόζους. Αι τυχόν υπάρχουσι τοιαύται οπαί δέον να είναι          σφραγισμένοι           καλώς δια τεμαχίου ξύλου του αυτού είδους και πάχους.  (Αντί για τη σελ. 246,5(α) Σελ. 246,5(β) Τεύχος 716- Σελ. 25 ζ)Μεταξύ της σταφίδος και του καλύμματος δέον να τίθεται απαραιτήτως χάρτης λευκός, αδιάβροχος, όστις και να καλύπτη ολόκληρον την επιφάνειαν προς αποφυγήν πτώσεως επί της σταφίδος ρινισμάτων ξύλου ή και καρφοβελονών κατά την αφαίρεσιν του καλύμματος. η)Το βάρος του περιεχομένου των κιβωτίων δέον να είναι σταθερόν. θ)Η σήμανσις των ξυλίνων κιβωτίων δέον να είναι καλής εμφανίσεως δια πυρογραφίας ή δι’ ανεξιτήλου υλικού, επιτυγχανομένη δια τυπωτικού μηχανήματος. ι)Η περίδεσις των ξυλίνων κιβωτίων δια ελάσματος ή σύρματος γαλβανισμένου είναι υποχρεωτική. Άρθρ.2.-Δι’ αποφάσεων των Υπουργών Εμπορίου και Γεωργίας δύναται να επιτρέπεται γενικώς ή κατά χώρας η εξαγωγή δοκιμαστικώς Κορινθιακής σταφίδος συσκευασμένης εις χαρτοκιβώτια μέχρις 100 τόννων δι’ εκάστην φόρτωσιν. Τα εν λόγω χαρτοκιβώτια δέον να πληρούν τους δια την συσκευασίαν εις χαρτοκιβώτια εξαγομένης σουλτανίνας όρους του άρθρ. 1 του από 12.7.58 (22.7.58) Β.Δ/τος «περί τροποποιήσεως και συμπληρώσεως του από 26ης Ιουλ./6 Αυγ. 1955 Β.Δ/τος. Άρθρ.3.-(Αντικαθίσταται το άρθρ. 19 του Β.Δ/τος της 30 Δεκ. 1955/13 Ιαν. 1956, όπερ παρατεθήσεται εν τόμ. 16Α). Άρθρ.4.-(Αντικαθίσταται η παρ. 2 του άρθρ. 20 του ως άνω Β.Δ/τος). Άρθρ.5.-1.Η ισχύς του παρόντος, πλην των διατάξεων του άρθρου 1 του παρόντος, άρχεται από της δημοσιεύσεώς του εις την Εφημερίδα της Κυβερνήσεως. 2.Η εν γένει παρακολούθησις της εφαρμογής των διατάξεων του παρόντος Β.Δ/τος ως και η ρύθμισις των λεπτομερειών εφαρμογής του, ανήκει εις τους Υπουργούς Εμπορίου και Γεωργίας. 3.Εις τον Ημέτερον επί του Εμπορίου Υπουργόν ανατίθεμεν την δημοσίευσιν και εκτέλεσιν του παρόντος. Δυνάμει του Β.Δ. υπ’ αριθ. 31 της 30 Δεκ. 1959/29 Ιαν. 1960, επιτρέπεται κατ’ εξαίρεσιν, κατά την εξαγωγικήν περίοδον 1959-60 (1.9.1959-31.8.1960) η εξαγωγή Κορινθιακής σταφίδος συσκευασμένης εις ξύλινα κιβώτια πληρούντα τους όρους και προδιαγραφάς τους ισχύοντας προ της δημοσιεύσεως του από 19.2.59 (7.3.59) Β.Δ/τος, εφ’ όσον ταύτα ευρίσκονται εις χείρας του Α.Σ.Ο., εμπόρων και κιβωτοποιών την 31.8.59, περιλαμβάνονται δε εις την υπό του Α.Σ.Ο. γενομένην απογραφήν. Σελ. 246,6(β) Τεύχος 716 - Σελ. 26 